เรื่องร้องเรียน (ถนน) วันที่ 2023-02-08 09:56:12 — แขวงเสาชิงช้า เขตพระนคร กรุงเทพมหานคร
การย้ายข้าราชการโดยเป็นการโยกย้ายที่ไม่เป็นธรรม 
ข้าพเจ้าเขียนหนังสือขอย้ายไปสำนักงานเขตลาดพร้าว ซึ่งเป็นตำแหน่งว่าง และตรวจสอบแล้ว ข้าพเจ้าเป็นผู้มีคุณสมบัติตรงตามคุณสมบัติเฉพาะสำหรับตำแหน่ง พร้อมส่งเรื่องไปสำนักงานการเจ้าหน้าที่ตามขั้นตอนที่ถูกต้องตามระเบียบ ตั้งแต่วันที่ 1 กรกฎาคม 2565 และสำนักงานเขตลาดพร้าวได้มีหนังสือตอบรับการย้ายของข้าพเจ้าไปยังสำนักงานการเจ้าหน้าที่ ตั้งแต่วันที่ 11 กรกฎาคม 2565 
ต่อมากรุงเทพมหานคร ได้มีคำสั่ง ที่ 447/2566 ลงวันที่ 8 กุมภาพันธ์ 2566 ย้าย น.ส.วณัฐญา สุธรรมปวง ข้าราชการสังกัดสำนักงานเขตดินแดง มาดำรงตำแหน่งสังกัดสำนักงานเขตลาดพร้าวในตำแหน่งที่ข้าพเจ้าได้แจ้งความประสงค์ขอย้ายไว้ 
ข้าพเจ้าต้องการหลักฐานเป็นลายลักษณ์อักษรดังนี้
1.น.ส.วณัฐญา สุธรรมปวง สำนักงานเขตดินแดง มีหนังสือแจ้งความประสงค์ขอย้ายไปยังสำนักงานการเจ้าหน้าที่ วันที่เท่าใด 
2.ข้าพเจ้าต้องการทราบหลักเกณฑ์การพิจารณาของสำนักงานการเจ้าหน้าที่ว่า ใช้หลักเกณฑ์ใดในการออกคำสั่งโยกย้ายบุคคล